Byrettens afgørelse stadfæstes.
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

ØSTRE LANDSRET
RETSBOG

Den 22. januar 2021 holdt Østre Landsret møde i retsbygningen i København
K.

Landsdommerne Peter Thønnings, Steen Mejer og Nina Fischer Rønde (kst.)
be-handlede sagen.

Sag BS-547/2021-OLR
(24. afdeling)

Advokat Nikolaj Wickenberg Linneballe påkærer
salærafgørelse i sagen:

Copyright Management Services Ltd.
(advokat Jeppe Brogaard Clausen)

mod

Sagsøgte
(advokat Nikolaj Wickenberg Linneballe, besk.)

Advokat Nikolaj Wickenberg Linneballe har med Procesbevillingsnævnets tilla-
delse af 30. december 2020 kæret Retten i Lyngbys beslutning af 6. november
2020 (sag BS-34982/2019-LYN) om, at fastsætte salæret til advokat Nikolaj
Wick-enberg Linneballe til 16.000 kr. inklusiv moms.

Advokat Nikolaj Wickenberg Linneballe har principalt påstået, at salæret forhø-
jes til 37.500 kr. inklusive moms, og subsidiært påstået, at salæret forhøjes til et
højere beløb end det af byretten fastsatte.

Copyright Management Services Ltd. har påstået, at byrettens beslutning om
salær stadfæstes.



/

2

Byretten har ikke haft bemærkninger til kæremålet.

Landsretten afsagde

K E N D E L S E

Det er ved Højesterets kendelse gengivet i U.1999.1414/2 H og i senere sager
fastslået, at salær til en beskikket advokat i en civil sag efter retsplejelovens §
334, stk. 2 (dagældende § 336 c, stk. 1), bør fastsættes med udgangspunkt i de
vejledende salærtakter, der anvendes ved fastsættelsen af sagsomkostninger,
men således at der tillige kan tages hensyn til det opnåede resultat, sagens be-
skaffenhed og arbejdets omfang. Denne praksis er også opretholdt efter ændrin-
gen af retsplejelovens regler om sagsomkostninger i 2005.

Landsretten finder på denne baggrund og efter en samlet vurdering af sagens
oplysninger ikke grundlag for at forhøje salæret til advokat Nikolaj Wickenberg
Linneballe.

Landsretten stadfæster derfor byrettens afgørelse.

Efter kæresagens karakter og udfald skal ingen af parterne betale sagsomkost-
ninger for landsretten til den anden part.

T H I  B E S T E M M E S :

Byrettens afgørelse stadfæstes.

Ingen af parterne skal betale sagsomkostninger for landsretten til den anden
part.

Sagen sluttet.



/